આપણે આઇડિયા મારીએ. જો હું એક વિષયમાં નપાસ થયો હોય તો તારે આવીને એમ બોલવાનું કે બદરૃને એક ઈસ્માઈલીએ ‘યા અલી મદદ’ કહ્યા છે અને જો બે વિષયમાં નપાસ થયો હોય તો એમ કહેજે કે બદરૃને બે ઈસ્માઈલીએ ‘યા અલી મદદ’ કહ્યા છે. અંતે સદરૃ આવ્યો. બદરૃનું હૃદય એક ધબકારો ચૂકી ગયું. સદરૃ હોશિયાર હોવાથી નિશાળમાં સૌથી પ્રથમ આવ્યો હતો. બદરૃએ પોતાનું પરિણામ જાણવા માટે સદરૃને ઇશારો કર્યો ત્યારે સદરૃ બોલ્યો કે ઈસ્માઈલીઓની આખી જમાતે બદરૃને ‘યા અલી મદદ’ કહ્યા છે.